हिसार. ताजमहल की तर्ज पर हांसी का किला भी यूनेस्को के विश्व धरोहर स्थलों में जगह पा सकता है। राजपूतों से भी पुराना माना जाने वाला हांसी के ऐतिहासिक किले को यूनेस्को की सूची में शामिल कराने को जिला प्रशासन ने किले के संबंध में पुरातत्व विज्ञानियों की रिपोर्ट के आधार पर प्रस्ताव भारत सरकार के संस्कृति मंत्रालय को भेजा है। ताकि वह किले का नाम यूनेस्को की सूची में दर्ज करा सके। गुरुवार को लघु सचिवालय के सभागार में दिशा समिति की बैठक में पदाधिकारियों के समक्ष इसकी जानकारी दी गई।12वीं सदी में बना था किला...
- हांसी के किले का निर्माण किस दौर में हुआ इसकी सटीक जानकारी तो नहीं है। किले में मौजूद अवशेषों को कुछ पुरातत्व विज्ञानी मुस्लिम काल को तो कुछ अंग्रेज शासक जॉर्ज थॉमस के कार्यकाल का बताते हैं।
- यूनेस्को के विश्व धरोहर स्थल विशेष भौतिक व सांस्कृतिक महत्व का स्थान हो सकता है।
- दुनिया में 981 विश्व धरोहर स्थल हैं, जिसमें से 32 संपत्तियां भारत में हैं। इसमें आगरा का लाल किला, अजंता एलोरा की गुफाएं, ताजमहल, महाबलीपुरम के स्मारक, काजीरंगा राष्ट्रीय उद्यान आदि शामिल हैं।
ये था किले का इतिहास...
- ऐतिहासिक मामलों के कुछ जानकारों का मानना है कि 12वीं सदी में किला महाराजा पृथ्वी राज के अधीन था।
- इसी सदी के अंत में यह किला मुगल शासकों के अधीन हो गया। फिर जॉर्ज थॉमस के साम्राज्य के समय हांसी उसकी राजधानी रही।
- थॉमस ने किले को सुरक्षा की दृष्टि से मजबूत करने और संवारने में कोई कसर नहीं छोड़ी। यह 1796 ईसवी के दौरान किया गया।
- वर्तमान में किले में हौज, बारादरी, प्रवेश द्वार, कुएं, बग्गीघर, संतरी चौकी, हजरत सैय्यद शाह नियामतुल्ला वली की मजार, मस्जिद-ए-काजी, सराय, तंदूर और कुएं आदि देखने को मिलते हैं ।
किले को बचाने के हो रहे प्रयास...
- पुरातात्विक विभाग ने किले का ऐतिहासिक स्वरूप बचाए रखने के लिए पिछले दो साल में दो बार इसकी दीवारों की मरम्मत कराई।
- मरम्मत के लिए उत्तर प्रदेश से पुरातात्विक निर्माण की समझ रखने वाले कारीगरों को बुलाया गया।
- यूनेस्को की सूची में शामिल होने के बाद हांसी में विश्व स्तर के पर्यटकों की आवाजाही बढ़ सकती है।
- टूरिज्म के विकास को लेकर संभावना नजर आने पर प्रशासन हर प्रयास करने को तैयार है।
hin_Deva hin_Deva awa_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva